Diari Oficial de la Generalitat Valenciana


Sumari del DOGV 6499, del 11-04-2011 (2011/3938)

RESOLUCIÓ de 28 de febrer de 2011, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi dels Poblets, província d'Alacant, a favor d'Endesa Gas Distribución, SA. Expedients número CBREDE/2005/35/03 i CBREDE/2005/62/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3938


Data del document
:   28-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 28 de febrer de 2011, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi dels Poblets, província d'Alacant, a favor d'Endesa Gas Distribución, SA. Expedients número CBREDE/2005/35/03 i CBREDE/2005/62/03. [2011/3938]  
Vist l'escrit presentat per Gas Alicante, SA, amb data 14 de juny de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal dels Poblets, firmat pel tècnic competent i visat pel col·legi oficial corresponent amb data 10 de juny de 2005, perquè li siga atorgada l'autorització administrativa per a la distribució de gas natural al municipi dels Poblets, província d'Alacant (CBREDE/2005/35/03).  
  
Resultant que per la Resolució de la Direcció General d'Energia de 7 de novembre de 2008 es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Resultant que va ser realitzada la informació pública, a la qual fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Información i La Verdad el dia 8 d'agost, en el Butlletí Oficial de la Província d'Alacant de 8 d'agost de 2005 i en el Diari Oficial de la Comunitat Valenciana de 25 d'agost de 2005.  
D'acord amb la documentació que hi ha en l'expedient, va ser presentat un escrit d'al·legacions per l'empresa Gas Natural Cegás, SA, que, en síntesi, manifesta:  
1. Que és part interessada en l'expedient, i que ha presentat una sol·licitud d'autorització administrativa per a la gasificació al municipi dels Poblets que es tramita en l'expedient CBREDE/2005/62/03. 2. Que en el projecte presentat per Gas Alicante, SAU, s'observen deficiències tècniques com són la determinació del punt de connexió a la xarxa d'APA(1), la solució provisional i la ubicació, sense que la xarxa bàsica proposada garantisca la seua validesa per al subministrament a la zona d'expansió de sòl del municipi, perquè es limita a uns quants trams de carrers molt concrets que s'indiquen, que seran ampliats a la resta de la zona urbana i d'expansió, sense tindre en compte l'elevat cabal que s'haurà de preveure per a estes, ni les instal·lacions necessàries per a això, i falta, a més, una descripció de l'organització, sistemàtiques i recursos destinats a diferents operacions annexes a l'autorització que sol·licita, així com la concreció de les zones urbanes i urbanitzables. 3. Que, d'altra banda, l'empresa al·legant manifesta que el projecte per esta presentat té les característiques que no té el presentat per Gas Alicante, SAU, els avantatges d'este i la posició rellevant que, com a empresa distribuïdora, té en l'àmbit de la Comunitat Valenciana.  
  
L'esmentat escrit es va comunicar a l'empresa peticionària, que va contestar manifestant, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com són: que el punt de connexió definitiu prové del gasoducte projectat per a la zona de la comarca de la Marina Alta per Endesa Gas Transportista, SL, i concretament a través de la futura antena d'alimentació prevista, a l'efecte, el projecte de la qual ha sigut presentat per a la seua aprovació; que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió, el corresponent projecte constructiu del qual definirà tots els detalls necessaris per a la construcció i la posada en marxa d'este, i que el projecte presentat preveu i garantix l'efectiu subministrament tant a les zones urbanes consolidades com a les zones d'expansió, sense perjuí dels projectes constructius en què quedaran definits els detalls precisos. 2. A continuació realitza una contestació dels avantatges que, com a empresa distribuïdora, manté en el mercat de combustibles gasosos.  
  
Resultant que sol·licitat pel Servici Territorial d'Energia l'informe a l'Ajuntament dels Poblets, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, així com l'informe sol·licitat, en el qual s'indica, en síntesi, el següent:  
  
1. Que la documentació presentada té les característiques d'un avantprojecte o projecte bàsic amb l'execució d'una xarxa bàsica prèvia des de la qual s'estendrà a les zones on hi haja demanda, i haurà de preveure la xarxa bàsica la seua extensió fins a l'entrada del sector 6B, pendent d'execució, la qual cosa possibilitaria la seua execució simultània. 2. Que la proposta de traçat discorre majoritàriament per la travessera urbana de la CV-723 i per la mateixa CV-723, per la qual cosa s'haurà d'obtindre l'autorització prèvia de l'organisme que s'ocupa de l'administració de la carretera de la Diputació Provincial d'Alacant. 3. Que necessàriament la xarxa s'haurà d'estendre per davall de la calçada. 4. Que el projecte haurà d'incloure la reposició de les infraestructures i els paviments de la xarxa viària.  
La mercantil sol·licitant coneix i accepta les condicions establides pel mencionat Ajuntament.  
Resultant que la companyia Gas Natural Cegás, SA, va presentar un escrit amb data 29 d'agost de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal dels Poblets, firmat pel tècnic competent i visat pel col·legi oficial corresponent amb data 25 d'agost de 2005, perquè li siga atorgada l'autorització administrativa per a la distribució de gas natural al municipi dels Poblets, província d'Alacant (CBREDE/2005/62/03).  
Resultant que el Servici Territorial d'Energia d'Alacant va comunicar a l'empresa Endesa Gas Distribución, SA, la petició de la sol·licitud efectuada per Cegás, SA, a fi de presentar les objeccions que estimara oportunes, sense que conste en l'expedient manifestació efectuada a esta.  
Resultant que sol·licitat pel Servici Territorial d'Energia l'informe a l'Ajuntament dels Poblets, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, i s'ha remés l'informe sol·licitat, en el qual, en síntesi, manifesta:  
1. Que s'hauran d'obtindre les autoritzacions pertinents, tant administrativa de distribució, com la de la Diputació Provincial d'Alacant pel que fa a la xarxa de carreteres afectades. 2. Que és necessari complementar la documentació presentada amb el desglossament de les reposicions i el detall del traçat. 3. Que l'extensió de la xarxa prèvia ha de preveure el límit del sector 6B.  
Resultant que les característiques bàsiques contingudes en la documentació presentada per Gas Natural Cegás, SA, són les següents:  
- Punt de connexió  
Subministrament provisional, per mitjà d'una planta satèl·lit de GNL o infraestructura semblant, situada en la zona del nucli urbà, per mitjà d'extensió de la prevista construir en el municipi del Verger, assenyalada en el pla número 787-HM 3.1 Rev. 01 del projecte. Coincident amb el futur punt d'entrega, si així es produïra, de Gas Natural Cegás, SA.  
Subministrament definitiu en gasoducte, quan este estiga disponible i que estarà localitzat en la zona est del terme municipal, en el límit amb el terme municipal de Dénia, d'acord amb l'autorització administrativa que té sol·licitada davant del Servici Territorial d'Energia d'Alacant.  
  
- Xarxa de distribució  
La xarxa bàsica s'inicia en l'eixida de la planta de GNL, en pressió MPB(1) i realitza el recorregut per a arribar al nucli urbà. La canonada és de polietilé PE-100, i 200 mm de diàmetre, qualitat SDR 17,6 i recorregut amb una longitud, en esta part, de 1.455 m a l'eixida de la planta de GNL, en un altre tram es troba instal·lada l'ERM i direcció cap al nucli urbà, el seu rang de pressió és de MPA(1), l'execució es realitza amb canonada del mateix material, i els diàmetres són de 200 mm i 160 mm, i les longituds respectives, de 2.148 m i 1.200 m.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què hi haja un altre tipus de terrenys.  
- Estació de regulació i mesurament (ERM)  
Amb rang de pressió MPB/MPA(1) d'entrada màxima de 4 bar i màxima d'eixida de 0,4 bar, que té previst el seu emplaçament segons està referenciat en el pla número 098-NI-9.7 Rev.01. El cabal nominal és de 2000 m³(n)/h.  
- Zona geogràfica: terme municipal dels Poblets delimitats per les zones urbanes qualificades com a tals en el vigent Pla General d'Ordenació Urbana.  
- Pla d'expansió  
Inicialment s'efectuarà durant la 1a anualitat (fase I), la construcció de la infraestructura bàsica que comprén la xarxa primària descrita, segons es detalla en el pla del projecte núm. 722-HE 9.1 Rev.01, junt amb la construcció del tram en MPB(1) descrit en l'apartat de Xarxa anterior i en les àrees de sòl urbà i urbanitzable segons s'especifica en el pla del projecte número 328-JT-0.1 Rev.01.  
En la fase II, s'amplia la xarxa de distribució amb pressió MPA(1), tant del nucli urbà, com en sòl urbanitzable, d'acord amb el creixement vegetatiu i l'evolució real de la demanda, en funció de les obres de les unitats d'actuació urbanística que s'han d'executar.  
Resultant que Endesa Gas Distribución, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Resultant que, com a antecedent de la present, consta la Resolució d'esta Direcció General d'Energia, de 20 de desembre de 2010, per la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents al gasoducte de transport secundari Marina Alta (fase I), s'aprova el projecte d'execució, l'addenda I i l'addenda II, i es declara, en concret, la seua utilitat pública.  
Considerant que, en la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Resultant que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Resultant el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
  
Resultant que per aplicació de l'article 55, punt 1, apartat b) de la mencionada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Considerant el que disposa el capítol V «Distribució de combustibles gasosos per canalització», del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Considerant el que establix l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que establix la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Considerant que hi ha, entre la totalitat de les sol·licituds presentades per a la construcció de la xarxa de distribució de gas natural al terme municipal dels Poblets, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma d'iniciació, podrà disposar la seua acumulació a altres amb els quals tinga identitat substancial o íntima connexió.  
Considerant que la connexió prevista en el projecte de les instal·lacions de transport de gas natural presentat per Endesa Gas Distribución, SA, està dins del projecte de gasificació Marina Alta (fase I), sol·licitat per Endesa, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 d'esta establix: «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats a l'esmentat projecte de gasificació».  
  
Considerant que s'han complit els tràmits reglamentaris en l'expedient instruït a l'efecte.  
Considerant els avantatges amb vista a la garantia, a la connexió a través de la xarxa de transport secundari per a la distribució de gas natural en este municipi, a l'abast i les condicions tècniques dels plantejaments realitzats a través de les sol·licituds tramitades, en virtut del que s'ha establit anteriorment i que esta Direcció General d'Energia és competent per a dictar la present resolució d'acord amb l'article 73.2 i l'article 3.3.d de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Únic  
La concurrència de peticionaris a l'autorització administrativa per a la gasificació del municipi dels Poblets, i denegar la resta de sol·licituds que conformen i que han sigut acumulades al present expedient i atorgar a Endesa Gas Distribución, SA, l'autorització administrativa per a la construcció de la xarxa de distribució de gas natural en la localitat dels Poblets, a la província d'Alacant, i les característiques principals de la qual són:  
- Subjecte: Endesa Gas Distribución, SA.  
- Tipus de gas: gas natural.  
- Punt de connexió: es realitza a través del gasoducte de transport secundari Marina Alta, fase I, al terme municipal dels Poblets, que disposa de l'autorització administrativa per mitjà de la Resolució d'esta Direcció General d'Energia de 20 de desembre de 2010.  
- Armari de regulació i mesurament (ARM). Amb rang de pressió APA/MPA(1) a pressió d'entrada màxima de 16 bar i d'eixida regulable entre 0,4 i 0,1 bar.  
- Traçat i característiques de les xarxes. Des de l'eixida de l'ARM, es distribuïx la xarxa bàsica amb pressió MPA(1), per mitjà de canonada de polietilé PE-100, d'alta densitat SDR 17,6, de diàmetres nominals 260, 160 i 110 mm, i grossàries de 11,4 mm, 9,1 mm i 6,3 mm. Les longituds respectives són 930 m, 495 m i 605 m, que es basen en la documentació presentada sobre el traçat de canalització de la xarxa de distribució proposada -pla número 2 de 2-, en l'àmbit geogràfic del nucli urbà.  
La xarxa secundària deriva de la xarxa primària, abans definida, i està construïda amb canonada de polietilé PE-100, d'alta densitat SDR 17,6, amb diàmetres nominals de 110 mm i 63 mm, i de grossàries 6,3 mm i 5,8 mm, respectivament, i és de mitjana densitat SDR 11, que connectarà amb els futurs usuaris de la xarxa, d'acord amb l'augment vegetatiu i les successives sol·licituds demandades.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què hi haja un altre tipus de terrenys.  
- Zona geogràfica. Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
- Pla d'expansió  
La fase I, que s'executarà en la primera anualitat des de la data d'aprovació del projecte de les instal·lacions, les quals corresponen a l'apartat de Xarxes, que està reflectit, amb major detall, en la documentació corresponent al traçat de canalització de la xarxa de distribució proposada -pla número 2 de 2.  
La fase II correspon al segon any i els successius i serà executada en funció de l'evolució real de la demanda dels consums, així com del creixement vegetatiu de les zones establides.  
- Pressupost del projecte presentat: 114.960,84 euros.  
La present autorització administrativa s'atorga a l'empara del que establixen els articles 3.3, apartat d), i 73.2 de la Llei 34/1998, de 7 d'octubre, del Sector d'Hidrocarburs, i estarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 2.299,2 euros, import del dos per cent del pressupost de la instal·lació que figura en l'expedient de sol·licitud, que es presentarà en el Servici Territorial d'Energia d'Alacant, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança mencionada es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.  
2. Endesa Gas Distribución, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que siga de l'aplicació del règim reglamentàriament establit per a les connexions.  
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que establix l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. La present autorització s'atorga sense perjuí de tercers i es deixaran fora de perill els drets particulars.  
8. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data la notificació.  
10. Les instal·lacions que s'han de construir es faran d'acord amb el projecte tècnic d'execució que s'ha de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
11. En relació amb el projecte tècnic d'execució s'haurà de fer menció, d'acord amb les característiques generals que estan arreplegades en el resolc únic, de la situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic. Així mateix, s'haurà d'arreplegar en la seua descripció i característiques qualssevol altra modificació específica que s'haja pogut produir.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
(1) MPB: 0,4 bar< P = 4 bar   
 MPA: 0,05 bar < P = 0,4 bar  
  
València, 28 de febrer de 2011.- El director general d'Energia: Antonio Cejalvo Lapeña.